04/01/2016 | Administración LocalMunicipal
Padrón
Anuncio de modificación do nomeamento de tenentes de alcalde

En cumprimento do establecido no artigo 46 do Real decreto 2568/1986, do 28 de novembro, faise pública a seguinte Resolución do Alcalde número 847/2015, do 23 de decembro: <<Antecedentes administrativos. Primeiro. Por Resolución do Alcalde número 475/2015, do 19 de xuño, nomeáronse Tenentes de Alcalde pola orde que se indica ás seguintes persoas membros da Xunta de Goberno Local: 1º. DONA BLANCA DORIS FISCAL ARGELAGOS.2º. DON JOSE PAULINO RESTITUTO ALDAO.3º. DON GUSTAVO RAFAEL MIHIT CARRANCHO.4º. DONA JANETH VILO KALEEM. Segundo. O anterior acordo fíxose público no Boletín Oficial da Provincia da Coruña número 126 do 7 de xullo de 2015. Terceiro. O 23 de novembro de 2015 a señora Lois Ferrón presenta no Rexistro Xeral de Entrada de Documentos escrito de renuncia ao seu cargo de concelleira electa da Corporación Municipal do cal toma coñecemento o Pleno da Corporación Municipal na sesión realizada o 26 de novembro de 2015. Cuarto. O 15 de decembro de 2015 recepciónase no rexistro municipal a credencial de concelleiro electo, expedida pola Junta Electoral Central, a favor do seguinte na lista presentada no seu día polo Partido Popular: don Gabriel Ionut Milanovic Robbins, o cal toma posesión do seu cargo na sesión plenaria realizada o 22 de decembro de 2015. Fundamentos de dereito. Primeiro. De acordo ao establecido no artigo 20.1. da Lei 7/1985, do 2 de abril, reguladora das bases réximen local (LBRL), os Tenentes de Alcalde son un órgano necesario en todo Municipio. Segundo. Corresponde ao Alcalde o nomeamento dos Tenentes de Alcalde segundo o recollido nos artigos 23.3 da LBRL e 46 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF) e 18º do Regulamento orgánico do Concello publicado no Boletín Oficial da Provincia número 27 do 3 de febreiro de 1998, coa modificación publicada no Boletín Oficial da Provincia número 293º, do 21 de decembro de 2007, polo que RESOLVO: Primeiro. Nomear Tenentes de Alcalde, pola orde que se indica, ás seguintes persoas membros da Xunta de Goberno Local do Concello de Padrón: 1º. DON JOSE PAULINO RESTITUTO ALDAO.2º. DON GUSTAVO RAFAEL MIHIT CARRANCHO.3º. DONA JANETH VILO KALEEM.4º. DON Gabriel Ionut Milanovic Robbins. Segundo. Ordenar a publicación da presente Resolución no Boletín Oficial da Provincia da Coruña e notificala ás e aos interesados, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que ditou o acto, no prazo dun mes contado desde o día seguinte ao de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo correspondente no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar o presente acordo aos diferentes servizos municipais e dar conta do mesmo ao Pleno da Corporación Municipal na primeira sesión que se convoque.>> Padrón, 23 de decembro de 2015 O Alcalde Asdo. Antonio Fernández Angueira